
	[bookmark: nev]SZABÓ VERONIKA
veronikaszabo2002@gmail.com
Jogász
Osztatlan, 7. félév
Pécsi Tudományegyetem
Állam- és Jogtudományi Kar
	
[bookmark: _GoBack]






Témavezető:
	Dr. Rózsás Eszter
egyetemi docens, PTE ÁJK




Kísérő nélküli kiskorúak helyzete Magyarországon

Kulcsszavak: menekültügy; kísérő nélküli kiskorú
Az elmúlt években jelentősen emelkedett azon személyek száma, akik a hazájukban dúló konfliktus (pl.: orosz-ukrán háború) következtében származási országuk elhagyására kényszerültek. Ebből következően a nemzetközi védelemre jogosultak esetében a lakóhely elhagyásának nincs tényleges alternatívája, mégis a befogadó állam gyakran elutasító hozzáállást tanúsít, mely részben megalapozott lehet a nemzetbiztonsági, gazdasági és kulturális megfontolásokra tekintettel, viszont nélkülözhetetlen lenne a humánus szemléletmód hangsúlyozása.
Figyelembe véve, hogy Magyarország – elsősorban tranzitországként – továbbra is a migrációs útvonalak egyik lényeges állomása, az állam kiemelt kötelezettsége egy emberséges bánásmódot biztosító menekültügyi rendszer kialakítása. Ennek megfelelően dolgozatomban egy különösen sebezhető személykör, a kísérő nélküli kiskorúak vonatkozásban vizsgáltam, hogy a hazai szabályozás tartalmaz-e speciális rendelkezéseket a gyermekek kiszolgáltatottságának ellensúlyozására, illetve amennyiben igen, ezen normák mennyiben érvényesülnek a gyakorlatban, továbbá megfeleltethetők-e a nemzetközi és európai uniós standardoknak.
A nemzeti jogforrások elemzése alapján megállapítható, hogy elméleti síkon beszélhetünk a gyermek mindenek felett álló érdekének érvényesítéséről, azonban a civil és nemzetközi szervezetek, kiemelve a Magyar Helsinki Bizottságot és a Menekültek és Száműzöttek Európai Tanácsát, (ország)jelentései egyértelművé teszik a gyakorlati megvalósulás hiányosságait. Az Európai Unió Bíróságának, valamint az Emberi Jogok Európai Bíróságának marasztaló ítéletei pedig rámutatnak, hogy a hazai normarendszer és eljárásrend nem felel meg a részes államokkal szemben támasztott követelményeknek.
Mindezek fényében szükségesnek tartom a szabályanyag újragondolását az anomáliák kiküszöbölése érdekében, tehát de lege ferenda javaslataim célja azon álláspont érvényre juttatása, mely szerint a kísérő nélküli kiskorúak elsősorban gyermekek és ezen minőségnek elsőbbséget kell élveznie az illegális bevándorlói státusszal kapcsolatos megfontolásokkal szemben.



